CELEX: 21997D1002(01)
Language: hr
Date: 1997-05-29 00:00:00
Title: Odluka Zajedničkog odbora EGP-a br. 33/97 od 29. svibnja 1997. o izmjeni Priloga XIII. (Promet) Sporazumu o EGP-u

11/Sv. 091
            
            
               HR
            
            
               Službeni list Europske unije
            
            
               24
            
         21997D1002(01)
   
               L 270/19
            
            
               SLUŽBENI LIST EUROPSKE UNIJE
            
            
               29.05.1997.
            
         
      ODLUKA ZAJEDNIČKOG ODBORA EGP-a
   br. 33/97
   od 29. svibnja 1997.
   o izmjeni Priloga XIII. (Promet) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da je Prilog XIII. Sporazumu izmijenjen Odlukom Zajedničkog odbora EGP-a br. 24/97 (1);
   budući da Direktivu Vijeća 96/96/EZ od 20. prosinca 1996. o usklađivanju zakonodavstava država članica u vezi s tehničkim pregledima motornih vozila i njihovih prikolica (2) treba unijeti u Sporazum;
   budući da se Direktivom 96/96/EZ stavlja izvan snage, s učinkom od 9. ožujka 1998., Direktiva Vijeća 77/143/EEZ od 29. prosinca 1976. o usklađivanju zakonodavstava država članica koje se odnosi na ispitivanja tehničkih pregleda motornih vozila i njihovih prikolica (3) i njezine naknadne izmjene koje su uključene u Sporazum i stoga se brišu iz Sporazuma s učinkom od istog datuma,
   ODLUČIO JE:
   Članak 1.
   Iza točke 16. (Direktiva Vijeća 77/143/EEZ) Priloga XIII. Sporazumu umeće se sljedeća točka:
   
               „16.a
            
            
               
                  396 L 0096: Direktiva Vijeća 96/96/EZ od 20. prosinca 1996. o usklađivanju zakonodavstava država članica u vezi s tehničkim pregledima motornih vozila i njihovih prikolica (SL L 46, 17.2.1997., str. 1.).”
            
         Članak 2.
   Tekst točke 16. (Direktiva Vijeća 77/143/EEZ) briše se s učinkom od 9. ožujka 1998.
   Članak 3.
   Tekstovi Direktive 96/96/EZ na islandskom i norveškom jeziku, koji su priloženi odnosnim jezičnim inačicama ove Odluke, vjerodostojni su.
   Članak 4.
   Ova Odluka stupa na snagu 1. lipnja 1997., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a.
   Članak 5.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 29. svibnja 1997.
      
         
            Za Zajednički odbor EGP-a
         
         
            Predsjednica
         
         C. DAY
         
      
   
   
      (1)  Još nije objavljeno u Službenom listu.
   
      (2)  SL L 46, 17.2.1997., str. 1.
   
      (3)  SL L 47, 18.2.1997., str. 47.